text: O sa’alomanay madenga’ay to AIDS a tamdaw i polong no cikiw ko South Africa kitakit[25][177][543][544]. Midotoc i 2015 miheca Linhoko AIDS kapolongan mihalakaay citodangay a ratoh, o South Africa sa’osien ira ko 700 ’ofad madengaay no AIDS tamdaw[544][545]. Tadamaan ko latiih no AIDS i South Africa[25][29][177][543][544], I 2013 mihecaan salongan ira ko 560 ’ofad tamdaw (mata’elif ko tamdaw no South Africa to 10%) madengaay no AIDS adada[543]. I 2008 miheca a cecay nikingkiwan pahapinang, kasasiromaroma no finacadan no South Africa ira ko kasasiromaan no salifong to AIDS adada: ira ko 13.6% a kohetingay tamdaw to nano mangalefay AIDS adada, nika dengan 0.3% kohecalay tamdaw ko ciadadaay to AIDS[546]. O South Africa to mihecaan salongan masadak 30 ’ofad fa’elohay a AIDS adada, o pakaniay i AIDS adada mapatayay tangasa to i 27 ’ofad ko tamdaw[543]. I 2005 miheca, o South Africa sa’osien pasiiked ira ko 31% a citiyaday fafahiyan ato 20% a mato’asay tamdaw madengaay to AIDS adada[547]. O South Africa a finawlan madengaay no AIDS ira ko 21.5%, oya i kalahitayan madengaay to AIDS ato ciadadaay to AIDS takaraway to 23%[548].